L 290/546
MT
Il-Ġurnal Uffiċjali tal-Unjoni Ewropea
10.11.2022
Anness B8 – Appendiċi 4 Kundizzjonijiet ta’ prekundizzjonament, ta’ immersjoni u ta’ ċċarġjar tal-REESS ta’ PEVs, ta’ OVC-HEVs u ta’ OVC-FCHVs (kif applikabbli) 1.
Dan l-appendiċi jiddeskrivi l-proċedura tat-test għall-prekundizzjonament tal-REESS u tal-magna b’kombustjoni bi tħejjija għal: (a) Kejliet tal-awtonomija elettrika, fil-modalità eżawriment taċ-ċarġ u fil-modalità sostenn taċ-ċarġ meta jiġu ttestjati OVC-HEVs u OVC-FCHVs; u (b) Kejliet tal-awtonomija elettrika kif ukoll kejliet tal-konsum ta’ enerġija elettrika meta jiġu ttestjati PEVs.
2.
Prekundizzjonament u immersjoni ta’ OVC-HEVs u ta’ OVC-FCHVs
2.1.
Prekundizzjonament u immersjoni meta l-proċedura tat-test tibda b’test fil-modalità sostenn taċ-ċarġ
2.1.1.
Għall-prekundizzjonament tal-magna bil-kombustjoni, il-vettura għandha tinstaq tul tal-anqas ċiklu ta’ ttestjar tad-WLTP applikabbli wieħed.
Matul kull ċiklu ta’ prekundizzjonament misjuq, għandu jiġi ddeterminat il-bilanċ ta’ ċċarġjar tal-REESS.
Il-prekundizzjonament għandu jitwaqqaf fi tmiem iċ-ċiklu ta’ ttestjar tad-WLTP applikabbli li matulu jiġi ssodisfat il-kriterju ta’ break-off skont il-paragrafu 3.2.4.5. ta’ dan l-anness.
2.1.2.
Bħala alternattiva għall-paragrafu 2.1.1. ta’ dan l-appendiċi, fuq it-talba tal-manifattur u wara l-approvazzjoni tal-awtorità responsabbli, l-istat ta’ ċarġ tal-REESS għat-test tat-Tip 1 fil-modalità sostenn taċ-ċarġ jista’ jiġi ssettjat skont ir-rakkomandazzjoni tal-manifattur sabiex jinkiseb test f’kundizzjoni ta’ operar fil-modalità sostenn taċ-ċarġ.
F’każ bħal dan, għandha tiġi applikata proċedura ta’ prekundizzjonament, bħal dik applikabbli għall-vetturi ICE puri kif deskritta fil-paragrafu 2.6. tal-Anness B6.
2.1.3.
L-immersjoni tal-vettura għandha ssir skont il-paragrafu 2.7. tal-Anness B6.
2.2.
Prekundizzjonament u immersjoni meta l-proċedura tat-test tibda b’test fil-modalità eżawriment taċ-ċarġ
2.2.1.
L-OVC-HEVs u l-OVC-FCHVs għandhom jinstaqu tul tal-anqas ċiklu ta’ ttestjar tad-WLTP applikabbli wieħed.
Matul kull ċiklu ta’ prekundizzjonament misjuq, għandu jiġi ddeterminat il-bilanċ ta’ ċċarġjar tal-REESS.
Ilprekundizzjonament għandu jitwaqqaf fi tmiem iċ-ċiklu ta’ ttestjar tad-WLTP applikabbli li matulu jiġi ssodisfat il-kriterju ta’ break-off skont il-paragrafu 3.2.4.5. ta’ dan l-anness.
2.2.2.
L-immersjoni tal-vettura għandha ssir skont il-paragrafu 2.7. tal-Anness B6.
Ma għandux jiġi applikat tberrid sfurzat fuq vetturi prekundizzjonati għat-test tat-Tip 1.
Matul l-immersjoni, l-REESS għandha tiġi ċċarġjata bilproċedura normali ta’ ċċarġjar kif iddefinita fil-paragrafu 2.2.3. ta’ dan l-appendiċi.
2.2.3.
Applikazzjoni ta’ ċarġ normali
Iċċarġjar normali huwa t-trasferiment tal-elettriku lil vettura elettriċizzata b’potenza ta’ 22 kW jew anqas.
Fejn ikun hemm diversi metodi possibbli sabiex titwettaq ċarġ normali AC (eż. kejbil, induzzjoni, eċċ.), għandha tintuża l-proċedura ta’ ċċarġjar permezz tal-kejbil.
Fejn ikun hemm diversi livelli ta’ potenza ta’ ċċarġjar AC disponibbli, għandha tintuża l-ogħla potenza ta’ ċċarġjar normali.
Potenza ta’ ċċarġjar AC aktar baxxa mill-ogħla potenza ta’ ċċarġjar AC normali tista’ tingħażel jekk dan ikun rakkomandat mill-manifattur u bl-approvazzjoni tal-awtorità responsabbli.